
                      REFERAT
Cu privire  la  neexercitarea dreptului de preemţiune  din  partea Consiliului Local Timişoara, la intenţia  de înstrăinare a imobilului situat în Timişoara, str. Rozalia nr.1, la preţul de 1.350.000 lei.

          Direcţia Patrimoniu prin Biroul Administrare Imobile :
Având în vedere adresa nr.3172 din 09.05.2011, înregistrată la Direcţia Patrimoniu, cu nr.DP2011-2866 din 09.05.2011, prin care Spitalul Clinic Municipal de Urgenţă-Timişoara, ne înştiinţează că doreşte să se achiziţioneze imobilul situat în str. Rozalia nr.1, în virtutea dreptului de preemţiune al locatarului, conform prevederilor art.17, pct.1, din Legea 10/2001-republicată, în vederea continuării activităţii, menţionând că, funcţionează în imobil respectiv, sub calitatea de chiriaşi, în baza Contractului de Închiriere nr.5/02.02.2009;
Având în vedere adresele nr.3150 şi 3151 din 06.05.2011, înregistrate la Spitalul Clinic Municipal de Urgenţă-Timişoara, de către Mihai Monica, în calitate de proprietar şi de către Stroia Mihai, în calitate de mandatar al fostului proprietar, Schultz Agnes, din care rezultă că, sunt de acord să negocieze şi să încheie o tranzacţie, prin care să transmită dreptul de proprietate, asupra imobilului situat în str. Rozalia nr.1, către Spitalul Clinic Municipal de Urgenţă-Timişoara ;
Având în vedere adresa nr.1963 din 06.05.2011, prin care ni se comunică că, Consiliul de Administraţie al Spitalului Clinic Municipal de Urgenţă-Timişoara, a hotărât ca, fiind necesară achiziţionarea imobilului respectiv, în vederea continuării activităţii ;

Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;

              PROPUNE:
Emiterea unei Hotărâri, prin care Consiliul Local Timişoara nu îşi exercită dreptul de preemţiune privitor la cumpărarea imobilului situat în Timişoara str. Rozalia nr.1, înscris în C.F. nr.402192(conversie a C.F. nr.5735-Timişoara), nr. topo.11809, la preţul de 1.350.000 lei.

Revocarea Hotărârii nr.225/28.06.2011, prin care Consiliul Local al Municipiului Timişoara, a împuternicit Comisia de Negociere cu Terţi, să negocieze preţul de achiziţie a imobilului.

